**Lakossági esővíz hasznosítási felhívás 2025**

Az Önkormányzat a kerületben lakók részére 2025. évben is folytatja az esővíz hasznosítási programot. A programban bárki részt vehet, aki a jelentkezési feltételeknek megfelel és kedvet érez az esővíz gyűjtésére. Az akcióban résztvevőknek az Önkormányzat ingyenesen 1 db 300 literes (mérete kb. magassága 870mm, átmérője 800mm) esővízgyűjtő edényt ad, tetővel és kifolyó csappal. Az átadott esővízgyűjtő edény árát az Önkormányzat állja. **Az edényt** **személyes átvétellel, előre egyeztetett időpontban a Kerületgazda Szolgáltató Szervezet telephelyén (1165 Budapest Demeter utca 3.) vehet át a nyertes jelentkező.**

Jelentkezést nyújthat be aki:

* kerületi állandó vagy ideiglenes lakhellyel rendelkezik
* nem kapott esővízgyűjtő edényt az Önkormányzattól az elmúlt 5 évben
* fenntartási kötelezettségét vállalja, hogy az átadott esővízgyűjtő edényt rendeltetésszerűen használja 5 évig.

**Jelentkezni csak írásban lehet**, a rendelethez csatolt jelentkezési lap kitöltésével, melyet az alábbi módok egyikén tehet meg:

* Önkormányzat Ügyfélszolgálati Irodáján (1163 Budapest, Havashalom utca 43. fszt. 8.) személyesen
* honlapról letölthető formanyomtatványon <https://www.bp16.hu/sites/default/files/hir/2025/dokumentum/Csapadekvizgyujto-edeny-jelentkezesi-lapja.pdf>, [csapadekkezeles@bp16.hu](mailto:csapadekkezeles@bp16.hu) e-mail címre küldve
* e-ügyintézési felületen <https://www.bp16.hu/e-ugyintezes/kornyezetvedelem-zold-felulet-kozterulet/csapadekvizgyujto-edeny-igenylesenek-eljarasa>
* <https://zoldkertvaros.komdat.hu/KozterFoglal/KozterFoglal/KozterFoglalBp16/ZoldKertvaros> linken.

**A vízgyűjtő edényeket a készlet erejéig, a beérkezési sorrend alapján biztosítjuk. Az, aki az idei évi keretből már nem tud kapni, a jövő évi költségvetés elfogadás utáni beszerzett esővízgyűjtő edényre lesz jogosult.**

A további  információkért,  feltételekért olvassák  el  a  lakossági  esővíz hasznosítás támogatásáról szóló Budapest Főváros XVI. kerületi Önkormányzat Képviselő-testületének <https://uj.jogtar.hu/#doc/db/556/id/A1500027.16R/ts/20250322/> rendeletét.

